உனக்கு மேலாக எவரும் இல்லை என்பதன் கருத்து, உன்னை விட மேலானவனோ உன்னை விட மிகைத்தவனோ உயர்ந்தவனோ யாரும் இல்லை என்பதாகும். மேலும் உனக்குக் கீழாக யாரும் இல்லை என்பது, உன்னை விட்டும் மறைந்ததோ உனது அறிவுக்கு அப்பாற்பட்டதோ ஒன்றும் இல்லை என்பதாகும். தனது ஆச்சர்யம் மிக்க அற்புதங்களாலும் செயல்களாலும் அல்லாஹ் வெளிப்டையானவன். எனினும் இவ்வுலகில் நமது பார்வைகளுக்கு அப்பாற்பட்டவனும் வரையறைகளுக்குட்பட்ட நமது அறிவால் உவமிக்கவோ உருவம் கொடுக்கவோ இயலாத வண்ணம் அவனது தன்மைகள் மகத்துவம் மிக்கதும் தன்னிகரற்றதும் ஆகும்.